Markaziy bank dollarning so‘mga nisbatan yangi qiymatini e’lon qildi

Markaziy bank xorijiy valyutalarning o‘zbek so‘miga nisbatan 14-fevralda amalda bo‘ladigan qiymatini belgiladi.

Unga ko‘ra, dollarning rasmiy kursi 9,40 so‘mga ko‘tarilib, 10 860,64 so‘mni tashkil qildi. Yevro 51,15 so‘mga pastlab, 12 367,01 so‘m bo‘ldi.

Bundan avval dollarning rasmiy kursi besh kunlik ko‘tarilishdan so‘ng pastlab, 9-fevral kuni 10 840,11 so‘mni, 10-fevral kuni 10 835 so‘mni tashkil qilgandi. 11-fevralda esa dollar kursi yana ko‘tarildi — 10 851, 24 so‘m.